หนังสือธุรกิจเรื่องใด ที่เล่าความเชื่อมโยงระหว่างกิจกรรมทางการตลาดที่สร้างเม็ดเงินเงินให้กับองค์กร
A. Financial Dimensions Of Marketing Decisions By David Stewart
B. Building Brand Experiences
C. Grow The Pie
D. Connected Strategy
ข้อที่ถูกต้องได้แก่ A.  เนื่องจาก เพราะหนังสือธุรกิจ Financial Dimensions Of Marketing Decisions จะเล่าความเชื่อมโยงระหว่างกิจกรรมทางการตลาดที่สร้างเม็ดเงินเงินให้กับองค์กร เช่น จะใช้การตลาดที่ถูกต้องและทรัพยากรที่มีอยู่ เพื่อสร้างเงินและทำให้บริษัทเติบโตได้อย่างไร โดยภายในเล่มจะอธิบายเรื่องวิธีการลงทุนในระยะยาว รวมถึงการประเมินเพื่อลงทุนในโปรเจคต่างๆ ในอนาคตด้วยเช่นกัน

ส่วนข้ออื่น ๆ กล่าวได้ถูกต้องดังนี้

- หนังสือธุรกิจ Connected Strategy โดย Nicolaj Siggelkow และ Christian Terwiesch ผู้เขียนทั้งสองคนซึ่งเชี่ยวชาญด้านกลยุทธ์ และการบริหารจัดการ ได้บอกเล่าวิธีการเพิ่มประสิทธิภาพการดำเนินงานของแบรนด์ เช่น วิธีการเปลี่ยนลูกค้าขาจรเป็นขาประจำ วิธีมอบประสบการณ์ที่ดีให้กับลูกค้าด้วยต้นทุนที่ต่ำลง วิธีทำให้ลูกค้ารักแบรนด์เรามากขึ้น วิธีทำ customized marketing ซึ่งจะเข้าถึงใจลูกค้าแต่ละคนได้มากขึ้น และกลยุทธ์การตัดสินใจในยามวิกฤต โดยภายในเล่มจะยกตัวอย่างกรณีศึกษาเชิงลึกจากบริษัทในอุตสาหกรรมต่างๆ เช่น อุตสาหกรรมสุขภาพ การเงิน การบริการ การคมนาคม การค้าปลีก การบันเทิง การศึกษา องค์กรไม่แสวงหาผลกำไร เป็นต้น

- หนังสือธุรกิจ Building Brand Experiences โดย Darren Coleman การสร้างความสัมพันธ์ให้ลูกค้ารู้สึกใกล้ชิด และผูกพันกับแบรนด์เป็นสิ่งสำคัญที่ทำให้องค์กรประสบความสำเร็จ สมัยก่อนแต่ละแบรนด์จะแข่งกันที่ราคาสินค้า แต่วิธีการนี้ใช้ไม่ได้แล้วในยุคปัจจุบัน ผลการวิจัยระบุว่า ลูกค้าถูกกระตุ้นด้วยอารมณ์ ความรู้สึก ดังนั้น การสร้างประสบการณ์ที่ดีให้กับลูกค้าจึงเป็นสิ่งสำคัญ หนังสือเล่มนี้จึงนำเสนอแนวทางที่จะช่วยให้เข้าถึงใจลูกค้าได้มากกว่าเดิม ซึ่งภายในเล่มจะค่อยๆ อธิบายขั้นตอนการสร้างประสบการณ์ที่ดีให้กับลูกค้า ผ่านการทดลองและงานวิจัย รวมถึงมี insight จากผู้เชี่ยวชาญมาอธิบายอย่างเข้าใจง่าย

- หนังสือธุรกิจ Grow The Pie หลายๆ คนเข้าใจว่าธุรกิจที่มีความรับผิดชอบ คือ ธุรกิจที่คืนกำไรให้กับสังคม แต่จากประสบการณ์อันกว้างขวางของ Alex Edmans ผู้เขียนต้องการนำเสนอว่าธุรกิจสามารถทำกำไร และสร้างคุณค่าให้สังคมได้พร้อมกัน ภายในเล่มจึงแนะนำวิธีการทำงานร่วมกับนักลงทุน พนักงาน และลูกค้าอย่างมีประสิทธิภาพ รวมถึงการตั้งเป้าหมายทางธุรกิจที่ยิ่งใหญ่กว่า mission ธรรมดา เพราะบริษัทใหญ่ที่ประสบความสำเร็จมักไม่ได้หวังผลกำไรเพียงอย่างเดียว แต่มีเป้าหมายที่ใหญ่กว่านั้น คือ เพื่อช่วยเหลือสังคม และทำให้เพื่อนมนุษย์มีชีวิตที่ดีขึ้น